CELEX: 32019D0301(01)
Language: bg
Date: 2019-02-22 00:00:00
Title: Решение за изпълнение на Комисията от 22 февруари 2019 година за публикуване в Официален вестник на Европейския съюз на заявка за изменение на спецификацията на наименование в лозаро-винарския сектор съгласно член 105 от Регламент (ЕС) № 1308/2013 на Европейския парламент и на Съвета „Contea di Sclafani“ (ЗНП)

1.3.2019   
               
               
                  BG
               
               
                  Официален вестник на Европейския съюз
               
               
                  C 76/3
               
            
         РЕШЕНИЕ ЗА ИЗПЪЛНЕНИЕ НА КОМИСИЯТА
         от 22 февруари 2019 година
         за публикуване в Официален вестник на Европейския съюз на заявка за изменение на спецификацията на наименование в лозаро-винарския сектор съгласно член 105 от Регламент (ЕС) № 1308/2013 на Европейския парламент и на Съвета
         „Contea di Sclafani“ (ЗНП)
         (2019/C 76/04)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 97, параграф 3 от него,
         като има предвид, че:
         
                     (1)
                  
                  
                     Италия е подала заявка за изменение на спецификацията на наименованието „Contea di Sclafani“ в съответствие с член 105 от Регламент (ЕС) № 1308/2013. Промените включват промяна на наименованието от „Contea di Sclafani“ на „Contea di Sclafani“/„Valledolmo — Contea di Sclafani“.
                  
               
                     (2)
                  
                  
                     Комисията разгледа заявката и стигна до заключението, че са изпълнени условията по членове 93—96, член 97, параграф 1 и членове 100, 101 и 102 от Регламент (ЕС) № 1308/2013.
                  
               
                     (3)
                  
                  
                     За да могат да се подават декларации за възражение в съответствие с член 98 от Регламент (ЕС) № 1308/2013, заявката за изменение на спецификацията за продукт с наименованието „Contea di Sclafani“ следва да се публикува в Официален вестник на Европейския съюз,
                     
                  
               РЕШИ:
         
            Член единствен
            Заявката за изменение на спецификацията на продукт с наименованието „Contea di Sclafani“ (ЗНП) съгласно член 105 от Регламент (ЕС) № 1308/2013 се намира в приложението към настоящото решение.
            В съответствие с член 98 от Регламент (ЕС) № 1308/2013 публикуването на настоящото решение предоставя право на възражение срещу изменението на спецификацията, посочено в първата алинея от настоящия член, в двумесечен срок от датата на публикуването му в Официален вестник на Европейския съюз.
            
         
         
            Съставено в Брюксел на 22 февруари 2019 година.
            
               
                  За Комисията
               
               Phil HOGAN
               
                  Член на Комисията
               
            
         
         
            (1)  ОВ L 347, 20.12.2013 г., стр. 671.
      
      
         
            ПРИЛОЖЕНИЕ
            
               „CONTEA DI SCLAFANI“
            
            
               PDO-IT-A0775-AM04
            
            
               Дата на прилагане: 21.12.2016
            
            ЗАЯВКА ЗА ИЗМЕНЕНИЕ НА ПРОДУКТОВАТА СПЕЦИФИКАЦИЯ
            1.   Правила, приложими към изменението
            
            Член 105 от Регламент (ЕС) № 1308/2013 — изменение, което не е несъществено
            2.   Описание и причини за изменението
            
            2.1.   Изменение на наименованието (а) и на продуктовата спецификация/единния документ (б)
            
            
                        а)
                     
                     
                        Изменение на наименованието: Към настоящото наименование „Contea di Sclafani“ е добавено името на община Valledolmo и то може да фигурира или като „Contea di Sclafani“, или като „Valledolmo Contea di Sclafani“.
                        Наименованието се изменя с цел да се подчертае връзката на продукта с територията, т.е. с „определения географски район“, както е предвидено в законодателството на ЕС (член 93, параграф 1, буква а) от Регламент (ЕС) № 1308/2013). Топонимът Valledolmo се споменава всъщност неведнъж в член 9 от продуктовата спецификация, в който е описана връзката с географския район. Тази община в провинция Палермо заема средищно място в определения географски район и присъства в съвременните карти, поради което добавянето на името ѝ ще улесни точното определяне на местоположението на района на производство.
                     
                  
                        б)
                     
                     
                        Разрешените видове вино се намаляват от 21 на 6, като се запазват само Bianco и Rosso и съответните им варианти с обозначенията Vendemmia Tardiva (късна реколта) и Riserva.
                        Контролираното наименование за произход „Sicilia“ [DOC (ЗНП)] обхваща широка гама от вина от региона, много от които са предвидени в настоящата продуктова спецификация за „Contea di Sclafani“ DOC (ЗНП), но макар и традиционни, не могат да се считат за присъщи единствено на района, разбран в по-тесните му граници. Следователно целта е да се изтъкнат специфичните качества на въпросните вина със DOC (ЗНП), като се оставят само видовете, произведени от най-представителните за определения географски район сортове лози. Затова дори вината, добити от местни сортове, които вече присъстват в комбинацията, използвана за бели и червени вина, както и вината от един сорт грозде, се определят с общата категория бели или червени, за да се подчертае наименованието и връзката с местността, откъдето произхождат.
                     
                  2.2.   Член 2 от продуктовата спецификация — комбинация от сортове лози
            
            Тази промяна се отнася до член 2 от спецификацията на продукта и съответния раздел 7 от единния документ относно основните сортове винено грозде. Увеличаването на процента на местните сортове грозде, като например използваните вече за вино от един сорт грозде Catarratto за белите вина и Perricone и Nero d’Avola за червените, позволява по-доброто охарактеризиране на съответното вино и повишава качеството му. Ограничава се комбинацията от лозови сортове с цел да се запазят само видовете вино, чрез които се открояват специфичните качества на продукта с въпросното DOC (ЗНП).
            
                        а)
                     
                     
                        Лозовите сортовете Insolia и Grecanico се заличават от комбинацията от сортове лози за бяло вино и се добавя обозначението Riserva. За белите вина е позволен само сортът Catarratto, който следва да съставлява не по-малко от 95 % от основата, тъй като повече от всеки друг разкрива предопределената пригодност на територията.
                     
                  
                        б)
                     
                     
                        Променят се посочените в настоящата продуктова спецификация проценти за сортовете в комбинацията лозови сортове за производството на червено вино и се добавя обозначението Vendemmia Tardiva. За червените вина се позволяват само традиционните гроздови сортове Perricone и Nero d’Avola или поотделно, или съчетани в процентно съотношение между 0 и 100 % и не могат да се добавят други.
                     
                  
                        в)
                     
                     
                        При производството на белите и червените вина не е разрешена употребата на други сортове, дори да са позволени в район Сицилия. От посочените по-горе сортове, отглеждани в лозето на почти всеки местен производител в този характерен с високите си хълмове район, се добиват вина със специфични органолептични качества, отличаващи ги от произведените в другите части на областта, както е показано в описанието на връзката с географския район.
                     
                  
                        г)
                     
                     
                        Премахва се виното розе, както и разновидностите, произведени от един вид грозде от сортове, които вече не присъстват в продуктовата спецификация.
                     
                  2.3.   Член 3 от продуктовата спецификация — район на производство
            
            Тази промяна се отнася до член 3 от спецификацията на продукта и съответния раздел 6 от единния документ относно определения район.
            Описанието на района на производство в член 3 от продуктовата спецификация съдържа само формални поправки. Променено е и наименованието на община Montemaggiore, погрешно изписано като Montemmagiore.
            2.4.   Член 4 от продуктовата спецификация — стандарти за лозарство
            
            Изменението се отнася единствено за продуктовата спецификация, а не за единния документ.
            
                        а)
                     
                     
                        Премахва се изразът „не по-късно от началото на зреенето“ във връзка с периода, през който може да се извършва напояване в извънредни случаи.
                        По този начин се заличава очевидно противоречие, тъй като напояване при извънредни случаи се налага най-вече в края на лятото и обикновено след началото на зреенето.
                     
                  
                        б)
                     
                     
                        От таблицата на добива са премахнати изключените от продуктовата спецификация видове вино и са добавени обозначенията „Vendemmia Tardiva“ за червено и „Riserva“ за бяло вино.
                        Естественото минимално алкохолно съдържание в обемни проценти се увеличава от 11 % на 12 % за червеното и от 10,5 % на 11,5 % за бялото вино.
                        Означенията „Vendemmia Tardiva“ за бяло вино и „Riserva“ за червено се добавят в същата таблица, като и двете фигурират в член 5 от предишната продуктова спецификация.
                        Параметрите за качество (максимален добив на грозде на хектар и минимално естествено алкохолно съдържание), които също бяха изброени в член 5 от продуктовата спецификация, се поместват в отделна таблица в член 4 за повече нагледност.
                        Увеличаването на естественото минимално алкохолно съдържание на гроздето (съдържанието на захар) ще подобри качеството на виното и ще изтъкне специфичните особености на продуктите с това DOC (ЗНП).
                     
                  2.5.   Член 5 от продуктовата спецификация — стандарти за винопроизводство
            
            Изменението се отнася единствено за продуктовата спецификация, а не за единния документ.
            Направени са формални промени, като например добавянето на стандарти за винопроизводство за новите видове вино и премахването на стандарти за вина, които вече не са включени в продуктовата спецификация и не фигурират в останалите членове.
            Тези изменения са необходими, за да се приведе този член в съответствие с разпоредбите от предходните.
            (Параграф 9) За вината с обозначение Vendemmia Tardiva (вина от категория 1) не се позволява обогатяване, за да отговарят в по-голяма степен на изискването за качество.
            2.6.   Член 6 от продуктовата спецификация — характеристики на потреблението
            
            Тази промяна се отнася до продуктовата спецификация и съответния раздел 4 от единния документ относно описанието на вината.
            
                        а)
                     
                     
                        Премахват се някои видове вино, като например произведените от лозови сортове, които вече не са включени в продуктовата спецификация, и се променят определенията на останалите видове.
                        Премахват се характеристиките на изключените от спецификацията вина, добавят се описания на отличителните качества на нововъведените разновидности като Bianco Riserva и Rosso Vendemmia Tardiva и се преразглеждат особеностите на вече наличните с цел да се осигури по-точното описание на химичните, физическите и органолептичните им свойства.
                     
                  
                        б)
                     
                     
                        Заличава се параграф 3 относно правомощията на министерството да издава укази за изменение на минималната обща киселинност и минималния беззахарен екстракт.
                        Изменението на продуктовата спецификация даде възможност да бъде премахнат последният параграф от член 6, който вече не съответства на разпоредбите на ЕС относно измененията, предвиждащи промени в единния документ.
                     
                  
                        в)
                     
                     
                        Добавя се евентуален аромат на дърво в резултат на складирането на виното в дървени съдове. Това е необходимо поради практиката на производителите да съхраняват виното и да го оставят да отлежава в дървени бъчви.
                     
                  2.7.   Член 7 от продуктовата спецификация — етикетиране
            
            Изменението се отнася единствено за продуктовата спецификация, а не за единния документ.
            Заменя се целият текст на член 7 от продуктовата спецификация и се променя номерацията на следващите членове.
            По настоящем характеристиките на потреблението за всички включени в спецификацията видове вино са описани в предходния член 6, докато правилата за обозначаване и представяне на продуктите са изложени в член 7.
            
                        а)
                     
                     
                        Предвижда се възможността да бъдат използвани допълнителни топографски указания, отнасящи се до конкретното лозе.
                        Позоваването на стопанството цели по-пълно охарактеризиране на виното, като се посочва на етикета, че произхожда от определен лозов масив в съответствие с член 31, параграф 10 от Закон № 238/2016 и член 120, параграф 1, буква ж) от Регламент (ЕС) № 1308/2013.
                     
                  
                        б)
                     
                     
                        При етикетирането и представянето на „Contea di Sclafani“ или „Valledolmo-Contea di Sclafani“ DOC (ЗНП) може да се използва името „Sicilia“ като по-обширна географска единица.
                        Посочването на името на по-обширната географска единица „Sicilia“ позволява да се предостави на потребителите повече информация относно географското местоположение на района на производство на вина със DOC (ЗНП) съгласно закон № 238/2016 и член 120, параграф 1, буква ж) от Регламент (ЕС) № 1308/2013.
                     
                  
                        в)
                     
                     
                        Премахнати са позоваванията на вина, които вече не са включени в спецификацията, както и на позволените съдове.
                        Разпоредбите относно позволените контейнери сега се съдържат в член 8 от продуктовата спецификация — опаковане.
                     
                  2.8.   Член 8 от продуктовата спецификация — опаковане
            
            Тази промяна се отнася до продуктовата спецификация и съответния раздел 9 от единния документ относно основните допълнителни условия.
            За всички вместимости, разрешени по силата на националните и европейски правила, се предвижда употребата единствено на стъклени бутилки. Уточнено е, че корковите тапи следва да са на нивото на гърлото на бутилката, тъй като спецификацията вече не включва пенливи вина; за вината с обозначение „Vendemmia Tardiva“ е разрешена употребата на Т-образни запушалки.
            Продуктите с това наименование трябва да се отъждествяват на пазара с вино в стъклени бутилки, подбрани съобразно високите стандарти за качество и техническите параметри, зададени в продуктовата спецификация.
            2.9.   Член 9 от продуктовата спецификация — връзка с географския район
            
            Тази промяна се отнася до продуктовата спецификация и съответния раздел 8 от единния документ относно описанието на връзките.
            Член 9 от продуктовата спецификация е актуализиран с оглед на позоваванията на новото наименование на „Contea di Sclafani“ и „Valledolmo-Contea di Sclafani“ DOC (ЗНП).
            Освен това в контекста на описанието на връзката с географската среда в букви А) и В) от член 9 се заличават позоваванията на типове и категории вина (пенливо вино и висококачествено пенливо вино), които вече не са предвидени в продуктовата спецификация.
            Посочените изменения са нанесени в съответния раздел 8 от единния документ относно описанието на връзката с географската среда.
            Въпросната промяна се дължи на промяната на запазеното наименование за произход DOC (ЗНП) и добавянето на името на община Valledolmo, заемаща средищно място в определения географски район.
            Тя предполага отъждествяване на продукта с територията и по-силна връзка със съответния район на производство.
            Освен това, в резултат на изключването на някои видове и категории продукти от спецификацията, връзката с географския район е по-добре застъпена в член 9 по отношение на останалите видове вино, произведени от най-представителните лозови сортове за района (Catarratto, Perricone и Nero d’Avola).
            Изтъква се в частност взаимодействието на природните и човешките фактори за качеството и характерните особености на вината, които могат да се отдадат на природната среда.
            ЕДИНЕН ДОКУМЕНТ
            1.   Наименование/наименования за регистрация
            
            „Contea di Sclafani“
            „Valledolmo-Contea di Sclafani“
            2.   Вид географско означение
            
            ЗНП — защитено наименование за произход
            3.   Категории лозаро-винарски продукти
            
            
                     
                        1.
                     
                     
                        Вино
                     
                  4.   Описание на виното (вината)
            
            
               „Contea di Sclafani“ или „Valledolmo-Contea di Sclafani“ Rosso
            
            Цвят: рубиненочервен цвят с различна наситеност, възможни са пурпурни оттенъци;
            Аромат: деликатен, характерен, плодов/понякога пикантен;
            Вкус: сух, хармоничен, добре структуриран;
            Минимално общо алкохолно съдържание в обемни проценти: 12,0 %;
            Минимален беззахарен екстракт: 23 g/l
            Всички аналитични параметри, които не фигурират в таблицата по-долу, са съобразени с ограниченията, предвидени в националното и европейското законодателство.
            Общи аналитични характеристики
            
                        Максимално общо алкохолно съдържание (в об. %):
                     
                     
                         
                     
                  
                        Минимално действително алкохолно съдържание (в об. %):
                     
                     
                         
                     
                  
                        Минимална обща киселинност:
                     
                     
                        4,5  g/l, изразена като съдържание на винена киселина
                     
                  
                        Максимална летлива киселинност (в meq/l):
                     
                     
                         
                     
                  
                        Максимално общо съдържание на серен диоксид (в mg/l):
                     
                     
                         
                     
                  
               „Contea di Sclafani“ или „Valledolmo-Contea di Sclafani“ Rosso Riserva
            
            Цвят: рубиненочервен, който в процеса на отлежаване преминава към гранатов.
            Аромат: силен, плодов, понякога пикантен.
            Вкус: сух, характерен, добре структуриран.
            Минимално общо алкохолно съдържание в обемни проценти: 12,5 %.
            Минимален беззахарен екстракт: 24 g/l.
            Всички аналитични параметри, които не фигурират в таблицата по-долу, са съобразени с ограниченията, установени в националното законодателство и в законодателството на ЕС.
            Общи аналитични характеристики
            
                        Максимално общо алкохолно съдържание (в об. %):
                     
                     
                         
                     
                  
                        Минимално действително алкохолно съдържание (% об.):
                     
                     
                         
                     
                  
                        Минимална обща киселинност:
                     
                     
                        4,5  g/l, изразена като съдържание на винена киселина
                     
                  
                        Максимална летлива киселинност (в meq/l):
                     
                     
                         
                     
                  
                        Максимално общо съдържание на серен диоксид (в mg/l):
                     
                     
                         
                     
                  
               „Contea di Sclafani“ или „Valledolmo-Contea di Sclafani“ Rosso Vendemmia Tardiva
            
            Цвят: рубиненочервен, който в процеса на отлежаване преминава към гранатов.
            Аромат: характерен, дълготраен, деликатен.
            Вкус: от сух до сладък, характерен, хармоничен.
            Минимално общо алкохолно съдържание в обемни проценти: 13 %.
            Минимален беззахарен екстракт: 28 g/l.
            Всички аналитични параметри, които не фигурират в таблицата по-долу, са съобразени с ограниченията, установени в националното законодателство и в законодателството на ЕС.
            Общи аналитични характеристики
            
                        Максимално общо алкохолно съдържание (в об. %):
                     
                     
                         
                     
                  
                        Минимално действително алкохолно съдържание (%):
                     
                     
                        11
                     
                  
                        Минимална обща киселинност:
                     
                     
                        4 g/l, изразена като съдържание на винена киселина
                     
                  
                        Максимална летлива киселинност (в meq/l):
                     
                     
                         
                     
                  
                        Максимално общо съдържание на серен диоксид (в mg/l):
                     
                     
                         
                     
                  
               „Contea di Sclafani“ или „Valledolmo-Contea di Sclafani“ Bianco
            
            Цвят: светложълт цвят с различна наситеност, понякога със светлозелен нюанс.
            Аромат: деликатен, характерен, дълготраен.
            Вкус: сух, хармоничен, богат.
            Минимално общо алкохолно съдържание в обемни проценти: 11,5 %.
            Минимален беззахарен екстракт: 17 g/l.
            Всички аналитични параметри, които не фигурират в таблицата по-долу, са съобразени с ограниченията, установени в националното законодателство и в законодателството на ЕС.
            Общи аналитични характеристики
            
                        Максимално общо алкохолно съдържание (в об. %):
                     
                     
                         
                     
                  
                        Минимално действително алкохолно съдържание (об. %):
                     
                     
                         
                     
                  
                        Минимална обща киселинност:
                     
                     
                        4,5  g/l, изразена като съдържание на винена киселина
                     
                  
                        Максимална летлива киселинност (в meq/l):
                     
                     
                         
                     
                  
                        Максимално общо съдържание на серен диоксид (в mg/l):
                     
                     
                         
                     
                  
               „Contea di Sclafani“ или „Valledolmo-Contea di Sclafani“ Bianco Riserva
            
            Цвят: светложълт цвят с различна наситеност, понякога със светлозелен нюанс.
            Аромат: приятен, деликатен, изискан.
            Вкус: хармоничен, характерен, богат.
            Минимално общо алкохолно съдържание в обемни проценти: 12 %.
            Минимална обща киселинност: 4,5 g/l.
            Минимален беззахарен екстракт: 20 g/l.
            Всички аналитични параметри, които не фигурират в таблицата по-долу, са съобразени с ограниченията, установени в националното законодателство и в законодателството на ЕС.
            Общи аналитични характеристики
            
                        Максимално общо алкохолно съдържание (в об. %):
                     
                     
                         
                     
                  
                        Минимално действително алкохолно съдържание (об. %):
                     
                     
                         
                     
                  
                        Минимална обща киселинност:
                     
                     
                        4,5  g/l, изразена като съдържание на винена киселина
                     
                  
                        Максимална летлива киселинност (в meq/l):
                     
                     
                         
                     
                  
                        Максимално общо съдържание на серен диоксид (в mg/l):
                     
                     
                         
                     
                  
               „Contea di Sclafani“ или „Valledolmo-Contea di Sclafani“ Bianco Vendemmia Tardiva
            
            Цвят: от светложълт до златист.
            Аромат: характерен, дълготраен.
            Вкус: от сух до сладък, характерен, хармоничен.
            Минимално общо алкохолно съдържание в обемни проценти: 13 %.
            Минимален беззахарен екстракт: 26 g/l.
            Всички аналитични параметри, които не фигурират в таблицата по-долу, са съобразени с ограниченията, установени в националното законодателство и в законодателството на ЕС.
            Общи аналитични характеристики
            
                        Максимално общо алкохолно съдържание (в об. %):
                     
                     
                         
                     
                  
                        Минимално действително алкохолно съдържание (% об.):
                     
                     
                        11
                     
                  
                        Минимална обща киселинност:
                     
                     
                        4 g/l, изразена като съдържание на винена киселина
                     
                  
                        Максимална летлива киселинност (в meq/l):
                     
                     
                         
                     
                  
                        Максимално общо съдържание на серен диоксид (в mg/l):
                     
                     
                         
                     
                  5.   Винопроизводствени практики
            
            а)   
                  Основни енологични практики
               
            
            б)   
                  Максимални добиви
               
            
            
               „Contea di Sclafani“ или „Valledolmo-Contea di Sclafani“ Rosso, включително Riserva
            
            10 000 kg грозде от хектар
            
               „Contea di Sclafani“ или „Valledolmo-Contea di Sclafani“ Rosso, включително Riserva
            
            70 хектолитра от хектар
            
               „Contea di Sclafani“ или „Valledolmo-Contea di Sclafani“ Bianco, включително Riserva
            
            12 000 kg грозде от хектар
            
               „Contea di Sclafani“ или „Valledolmo-Contea di Sclafani“ Bianco, включително Riserva
            
            84 хектолитра от хектар
            
               „Contea di Sclafani“ или „Valledolmo-Contea di Sclafani“ Rosso и Bianco Vendemmia Tardiva
            
            8 000 kg грозде от хектар
            
               „Contea di Sclafani“ или „Valledolmo-Contea di Sclafani“ Rosso и Bianco Vendemmia Tardiva
            
            48 хектолитра от хектар
            6.   Определен район
            
            Районът на производство се намира на остров Сицилия и обхваща: в провинция Палермо — цялата територия на общините Valledolmo Caltavuturo, Alia и Sclafani Bagni; част от територията на общините Petralia Sottana, Castellana Sicula, Castronovo di Sicilia, Cerda, Aliminusa, Montemaggiore Belsito и Polizzi Generosa; в провинция Калтанисета — цялата територия на общините Vallelunga Pratameno и Villalba; и в провинция Агридженто — част от територията на община Cammarata. Границите на този район са определени, както следва:
            Границата минава по протежение на главен път № 120 от километър 14 + 800 до кръстовището на Cerda и Aliminusa, откъдето продължава по междуселищен път № 7 между километър 0 + 000 и километър 17 + 750. Оттам нататък съвпада с пределите на община Alia в западна посока, докато не пресече границата на община Castronuovo di Sicilia, която следва на югозапад до километър 4 + 700 на главен път № 189. Минава по протежението му до километър 14 + 600 и продължава на юг покрай река Platani до долината Crasto Venturo, която прекосява, докато стигне до междуселищен път № 39 (по-рано частен път Soria — Casalicchio) на километър 5 + 900, който следва до километър 0 + 000 и тръгва по протежение на междуселищен път № 25 (Tumarrano - Mussomeli). Следва го в южна посока в продължение на 9 km до границата на община Cammarata. Продължава по тази граница на изток до пределите на община Villalba и минава по протежението им — отново на изток — до община Petralia Sottana. Заобикаляйки тази община в източна и после в югоизточна посока, границата на района на производство излиза на междуселищен път № 72 (Ciolino) при Portella dell’Inferno и продължава по протежението му около 2,7 km, след което тръгва на север, отново следвайки периферията на община Petralia Sottana до долина San Giorgio и продължава на североизток през долината до километър 48 + 200 на главен път № 120. Минава по него до километър 48 + 400 и заобикаля територията на Polizzi Generosa на северозапад, докато стигне до река San Filippo; продължава по реката на северозапад до община Caltavuturo. Следвайки очертанията на тази община в северозападна посока, определеният географски район се простира до границата на община Sclafani Bagni и я следва до пределите на община Cerda. Оттам продължава на северозапад и пресича главен път № 120 при километър 14 + 800.
            7.   Основни винени сортове грозде
            
            
                         
                     
                     
                        Catarratto bianco lucido B.
                     
                  
                         
                     
                     
                        Catarratto bianco comune B.
                     
                  
                         
                     
                     
                        Perricone N.
                     
                  
                         
                     
                     
                        Nero d’Avola N., известен също като: Calabrese N.
                     
                  8.   Описание на връзката/връзките
            
            
               „Contea di Sclafani“ или „Valledolmo-Contea di Sclafani“
            
            Връзката на това вино с определения географския район се изразява във взаимодействието между особеностите на околната среда (хълмиста местност, състав на почвата, топъл, умерен климат, температурни амплитуди), в традициите в лозарството (първите сведения за отглеждане на лози са от ХIV в., много хектари са засадени във феода Valle dell’Olmo около 1570 г.); в човешките фактори (подбора на лозовите сортове, оформянето и традиционните методи на отглеждане), както и в установените в района практики на винопроизводство, които благоприятстват за характерните качества, описани в продуктовата спецификация.
            Следва да се спомене средната надморска височина от около 600 m, както и общото разпределение на почвата — предимно глинеста с пясъчни съставки или преобладаващо песъчлива с наличие на глина, което означава, че никога не е твърде влажна, нито твърде киселинна или твърде алкална. Всичко това съдейства за количеството и най-вече за качеството на гроздето.
            В съчетание с местните сортове черно грозде Perricone и Nero d’Avola тези фактори допринасят за производството на червено непенливо вино със специфични особености, отличаващо се с цветен, пикантен аромат, изтънчен вкус и дълготрайност, която се дължи на съдържанието на танин и позволява продължително отлежаване (вина с обозначение Riserva). Идеално е и съчетанието на гореизложените дадености с местния сорт бяло грозде Catarratto, характерен за лозарските традиции в Сицилия и най-вече в долината Olmo-Contea di Sclafani, където бяло вино се добива само от този сорт и е характерно със своите единствени по рода си, лесно разпознаваеми качества. Поради високото съдържание на полифеноли и оптималната киселинност този вид бяло вино може да отлежава и да носи обозначение Riserva.
            Гроздоберът започва в средата на септември и продължава през целия октомври. С късното си узряване — двадесет дни след останалите лозови насаждения в Сицилия — гроздето в този район достига идеалния си баланс на киселинност и захар. Освен че придава допълнителни отличителни качества на крайния продукт, късното зреене позволява да се събира равномерно узряло, пощадено от летните горещини грозде с добро съотношение на аналитичните стойности, т.е. подходяща киселинност и без излишна захар.
            Виното, произведено от гроздовите сортове Nero d’Avola и Perricone, се съчетава добре не само с традиционната сицилианска кухня, но и с ястия и традиции на консумация, които са в по-голяма степен от интернационалната кухня, което носи допълнително признание на качествата му, докато виното от сорта Catarratto подхожда на всякакви рибни специалитети — от средиземноморски до азиатски.
            Когато годината е особено плодородна, и бялото, и червеното грозде по традиция остават необрани дълго време, почти до края на октомври. Целта е да се добие много зряло грозде, от което може да се произведе вино с обозначение „Vendemmia Tardiva“.
            9.   Основни допълнителни условия
            
            
               
                  Опаковане
               
            
            
               Правна уредба:
            
            Национално и европейско законодателство
            
               Вид допълнително условие:
            
            За всички вместимости, разрешени по силата на националните и европейски правила, се предвижда употребата само на стъклени бутилки. Следва да се използват единствено коркови тапи на нивото на гърлото на бутилката, тъй като спецификацията вече не включва пенливи вина; за вината с обозначение „Vendemmia Tardiva“ е разрешена употребата на Т-образни запушалки.
            
               Описание на условието:
            
            Продуктите с това наименование трябва да се отъждествяват на пазара с вино в стъклени бутилки, подбрано съобразно високите стандарти за качество и технически параметри, зададени в продуктовата спецификация.
            
               Връзка към спецификацията на продукта
            
            https://www.politicheagricole.it/flex/cm/pages/ServeBLOB.php/L/IT/IDPagina/12905